Nacionālais veselības dienests informē, ka, saskaņā ar 26. 07 2021. Veselības ministrijas  rīkojumu Nr.157, ģimenes ārsta praksē, kura atbilstoši līgumam ar Nacionālo veselības dienestu (turpmāk – Dienests) nodrošina savā aprūpē esošo pacientu veselības aprūpes nepārtrauktību (tajā skaitā izmantojot telefonkonsultācijas), saglabājot ģimenes ārsta prakses atvērtību, kā arī iesaistās kontaktpersonu noskaidrošanā un pacientu nosūtīšanā Covid-19 izmeklējumu veikšanai, nodarbinātajiem no 2021.gada 1.jūlija līdz 2021.gada 30.septembrim noteikta fiksēta piemaksa:

1. piemaksa ģimenes ārstam 575,31 *euro* (tai skaitā VSAOI 23,59%), kas ir 25% apmērā no atalgojuma, kas tiek iekļauts valsts apmaksātajos veselības aprūpes tarifos ārstiem un funkcionālajiem speciālistiem;
2. piemaksa ģimenes ārsta praksē strādājošai māsai un ārsta palīgam 345,13 *euro* (tai skaitā VSAOI 23,59%), kas ir 25% apmērā no atalgojuma, kas tiek iekļauts valsts apmaksātajos veselības aprūpes tarifos ārstniecības un pacientu aprūpes personām un funkcionālo speciālistu asistentiem;
3. piemaksa ģimenes ārsta praksē strādājošam rezidentam 441,66 *euro* (tai skaitā VSAOI 23,59%), kas ir 25% apmērā no normatīvajos aktos noteiktā atalgojuma rezidentam pirmajā un otrajā rezidentūras gadā pamatspecialitātē pārējās ārstniecības iestādēs.

**Vēršam uzmanību!**

Apliecinājums par prakses atvērtību un veselības aprūpes pakalpojumu sniegšanas izpildi par iepriekšējo mēnesi ģimenes ārstiem jāiesniedz Dienestā līdz **2021.gada 9.augustam, 8.septembrim un 8.oktobrim.**

Ar cieņu,

Nacionālais veselības dienests